BlackKakapo/recipes-ro huggingface dataset:
Pui cu cartofi, la cuptor Reteta  

Ingrediente:
● Cartofi - 1 kg  (mai mult sau mai putin, dupa preferinte)
● Ceapa alba - 2 buc 
● Morcovi - 2 buc 
● Boia ardei dulce - 1 lingura 
● Piper negru - 0.25 lingurite 
● Sare - 1 lingurita 
● Oregano uscat - 1 lingurita  (puteti adauga orice alte mirodenii, dupa preferinte)
● Ulei de masline - 100 ml  (sau un alt ulei la indemana)
● Pulpe de pui - 1 kg  (1-2 kg chiar, sau un pui transat bucati, costita de porc, carne de porc, etc)

Mod de preparare:
1. Carnea de pui se spala si se amesteca cu sare, piper negru macinat, boia, putin ulei si alte miodenii preferati.
Va fi si mai gustos daca il ungeti cu maioneza, dar nu este obligatoriu.
2. Legumele se curata, se spala si se taie bucati medii: cartofii cubulete mari, morcovii rondele si ceapa felii.
Le puneti in tava de cuptor mai adanca, turnati peste ele vreo 50 ml ulei, mirodenii - dar atentie, nu puneti multa sare, va intari cartofii si se vor gati ceva mai greu. 
Amestecati bine cu mainile sau cu o lingura, sa fie acoperite de ulei si mirodenii.
3. Intr-o tava mare aranjati bucatile de pui si legumele printre ele, o dati in cuptor pentru 1 ora la 200 de grade.
Daca aveti carne care necesita pregatire mai indelungata, acoperiti tava cu un capac sau o bucata de folie de aluminiu. Lasati asa acoperita timp de 40-45 minute in plus la cuptor, apoi scoateti folia si mai tineti tava in cuptor pana se rumenesc toate.
4. Peste o ora incercati cartofii si carnea cu un cutit, daca intra usor ca in unt, sunt gata si puteti sa le scoateti din cuptor.
Lasati 10-15 minute la temperatura camerei, sa se patrunda si racoreasca usor.
5. Serviti aceasta mancare calda, cu o salata delicioasa sau niste muraturi de casa.
Pofta Buna!
Paine de casa rapida Reteta  

Ingrediente:
● Kefir - 250 ml  (sau lapte batut/iaurt mai lichid)
● Sare - 0.5 lingurite 
● Zahar - 0.5 lingurite 
● Praf de copt - 10 g  (adica 1 plic)
● Faina - 200 g  (eu am pus faina integrala, se poate pune faina alba sau incercati alte combinatii)

Mod de preparare:
1. Intr-un bol turnati kefirul sau iaurtul.
2. Adaugati sarea, zaharul si praful de copt.
3. Amestecati bine cu un tel si veti observa ca vor aparea niste bule de aer - acidul din kefir intra in reactie cu praful de copt.
4. Acum puneti faina.
Cantitatea de faina s-ar putea sa varieze, deci nu puneti multa din prima. Incepeti cu 200g si daca vedeti ca aluatul este prea lichid mai adaugati.
5. Amestecati aluatul cu lingura sau o spatula, trebuie sa iasa un aluat putin lipicios si moale, dar nu lichid!
Nu faceti aluatul prea tare, atunci si painea va iesi mai densa.
6. Asa moale si lipicios cum este, il treceti pe masa presarata cu faina.
7. Mai presarati si putina faina deasupra, chiar mai abundent asa si usor incepeti sa-l framantati.
8. Scopul framantatului nu este aici ca la aluatul clasic. 
Doar il adunam si uniformizam putin, nu dati in el prea intens ca nu are rost.
9. Acum formati painea, o puteti face simpla rotunda, sau in forma de baton-bagheta, cum va place.
Eu prefer asa baton, se coace mai repede si este perfect pt sandwish-urile de dimineata.
10. Mutati painea intr-o tava de cuptor asternuta cu hartie de copt, faceti cateva taieturi deasupra.
11. O coaceti timp de 25-30 de minute la 180 de grade.
Veti observa ca nu se rumeneste prea intens deasupra dar se face foarte bine dedesubt, deci aveti grija sa nu o ardeti.
12. Lasati putin sa se raceasca, zic "putin" pentru ca nu prea veti avea rabdare s-o lasati mai mult, mai ales la prima incercare.
13. Observati ca painica mea s-a taiat foarte frumos, are coaja moale si este destul de frageda, ca un chec.
14. Aici si o sectiune mai aproape, pe mine chiar m-a impresionat si v-o recomand cu mare drag.
In varianta asta cu faina integrala pare mai buna decat painea clasica, chiar o voi face destul de des.
Pofta Buna!
Varza calita 

Ingrediente:
● Varza alba - 1.5 kg  (o varza de marime medie)
● Ardei gras - 1 buc 
● Ceapa alba - 1 buc 
● Rosii - 1 buc  (sau cateva linguri de conserva de rosii cubulete in suc propriu)
● Pasta de tomate - 2 linguri  (eu mai pun pasta de ardei rosu si boia dulce(iute pt cine-i place), pentru o culoare mai intensa si gust mai interesant)
● Ulei de floarea soarelui - 3 linguri 
● Sare,piper - 1 lingurita  (si alte mirodenii dupa gust)

Mod de preparare:
1. Taiati marunt ceapa si ardeiul, le puneti la calit intr-o tigaie adanca(wok) sau tuci cu putin ulei.
Daca vi se pare ca este putin ulei mai adaugati si jumate de pahar de apa - asa varza va fi mai dietetica si sanatoasa, nu o scaldati in ulei.
2. Dupa ce s-au inmuiat si calit ceapa cu ardeiul adaugati rosia taiata cubulete(aici am pus din conserva).
Amestecati si lasati 2-3 minute.
3. Apoi adaugati pasta de tomate(eu pun de ardei daca am) si putina boia de ardei, daca aveti.
Amestecati si lasati 2-3 minute.
4. Tocati varza, nu foarte marunt si o puneti peste compozitia din tigaie.
Daca nu va incape toata odata, amestecati si lasati cateva minute, varza din tigaie se va lasa si va face loc pentru restul de varza taiata.
5. Eu de obicei fac focul mic sub tigaie si incep sa toc varza, o adaug pe parcurs si amestec dupa fiecare tura pana termin.
6. Dupa ce ati adaugati toata varza, amestecati bine si puneti capacul.
Urmatorul pas foarte important este sa o caliti la foc moderat si obligatoriu cu capac - asa varza va lasa zeama, se va aburi si nu trebuie sa adaugati apa pe parcursul gatirii.
7. Din 10 in 10 minute ridicati capacul si o amestecati - nu insistati s-o amestecati prea des, se va face terci si se gatese nu chiar uniform.
8. Cam in 25-30 de minute varza trebuie sa fie gata(o gustati, daca mai trebuie continuati s-o gatiti sub capac la foc mic), o potriviti de sare si piper, plus alte mirodenii care va plac - marar, cimbru, etc.
Opriti focul si lasati 10 minute fara capac, sa se patrunda bine.
9. Deci cam asta-o toata smekeria pentru o obtine varza calita perfecta, gustoasa, aromata si potrivita pentru orice - carne, peste, cartofi sau ca atare, ca o mancare de post sau vegetariana.
Pofta Buna!
Aluat pentru pizza din drojdie instant 

Ingrediente:
● Drojdie instant - 2 linguri  (Am folosit-o pe cea de la Dr.Oetker)
● Faina alba calitate superioara - 350 g 
● Sare - 0.5 lingurite 
● Zahar - 1 lingura 
● Ulei de floarea soarelui - 3 linguri 
● Apa - 225 ml 

Mod de preparare:
1. Amestecati toate ingredientele, fara a adauga apa.
2. Adaugati apa si amestecati cu o lingura, pana se prinde faina, sau in aparat de facut aluat.
3. Framantati bine cu mainile, aluatul trebuie sa fie moale si lipicios. Acoperiti aluatul cu o folie alimentara si lasati aproximativ 40-45 de min sa creasca.
Inainte sa-l intindeti in tigaia de pizza va ungeti bine pe maini cu ulei si lucrati cu el. Eu il intind bine cu mainile.
Tocana de vinete cu smantana 

Ingrediente:
● Vinete - 1 kg 
● Ceapa alba - 1 buc 
● Smantana - 3 linguri 
● Ulei de floarea soarelui - 50 ml 
● Sare - 1 lingurita  (plus patrunjel tocat dupa preferinte)

Mod de preparare:
1. Vinetele se curata de coaja si se taie cubulete mai mari, cam 1x1cm.
2. Se toarna apa cat sa le acopere si le lasati 30-40 de minute.
3. Apoi scurgeti bine vinetele de apa.
4. Intr-o tigaie mai adanca caliti ceapa cu uleiul.
Cand ceapa incepe sa se rumeneasca adaugati vinetele cubulete si amestecand periodic lasati sa se caleasca la foc mediu cam 10-15 minute.
5. Cam asa trebuie sa fie, moi dar totusi sa nu se faca terci de tot, sa mai vad cubulete pe acolo.
6. Adaugati smantana, sare dupa gust - amestecati si lasati inca 10 minute la foc mic sa fiarba.
7. La urma puteti adauga patrunjel tocat, eu nu am pus, am vrut sa le simt gustul cu smantana, fara alte arome.
Opriti focul si lasati inca 10-15 minute sa se patrunda.
8. Le-am mancat si calde si reci, sunt bune in orice forma.
Pofta Buna!
Cum tai hartia de copt pentru tava rotunda 

Ingrediente:
● Hartie de copt - 1 buc 

Mod de preparare:
1. Aici o poza cu tot ce aveti nevoie - foarfeca, hartie si tava de copt rotunda.
2. Taiati o bucata din hartie de copt, masurati-o deaspura tavii sa fie cam de aceeasi marime cu diametrul ei.
3. Apoi bucata de hartie taiata o indoiti in jumate.
4. Apoi iar indoiti in jumate.
5. Apoi indoiti asa ca sa uniti colturile acelui patrat, ca si cum ati face pentru un cornet.
6. Si tot asa indoiti cornetul pana se face mai subtire, ar fi cam inca 2-3 ori.
7. Intoarceti tava cu fundul in sus. Puneti varful corentului in mijlocul tavii si cu foarfeca taiati cornetul exact unde se termina marginea tavii.
8. Aici vedeti cum arata cornetul taiat si pozitia lui cand il taiati.
9. Desfaceti cornetul si vedeti ca obtineti o bucata rotunda de hratie de copt, exact dupa dimensiunea tavii.
Succes!
Supa de rosii raw 

Ingrediente:
● Rosii - 500 g  (coapte bine si naturale, nu cele turcesti)
● Ardei gras rosu - 1 buc 
● Dovlecel - 1 buc 
● Usturoi (catei) - 2 buc 
● Ulei de masline extravirgin - 2 linguri  (sau de floarea soarelui)
● Patrunjel verde - 1 legatura  (1 legatura mica - in plus puteti adauga si busuioc)
● Sare - 1 lingura  (dupa gust, in plus usturoi pudra si oregano)
● Rosii uscate in ulei de masline - 3 buc  (sau rosii uscate la soare, inmuiate in apa - dar este optional, puteti si sa nu puneti)

Mod de preparare:
1. Pregatiti  si spalati legumele.
2. Intr-un blender se pun rosiile curatate de cotoare, la fel si ardeii, jumatate de dovlecel taiat cubulete mari, usturoiul, sare, ulei si busuioc(optional).
Aveti grija sa pastrati intregi jumatatea de dovlecel ramasa si 1 rosie pentru mai incolo.
3. Se adauga 1 pahar de apa si blendati bine compozitia, sa fie cat mai cremoasa.
4. Apoi turnati supa intr-un bol mai mare, potriviti de sare, si daca o vreti mai groasa sau subtire, puteti sa mai adaugati putina apa plata.
5. Adaugati o rosie taiata cubulete si verdeata maruntita bine, amestecati.
6. Si facem "crutoanele" - jumatatea de dovlecel ramasa se taie cubulete mici, se amesteca cu putin ulei de masline, usturoi pudra, oregano si sare.
7. Si gata, o serviti in boluri, presarata cu "crutoane" si eventual ceva germeni sau vlastari, daca aveti si va place.
Pofta Buna!
Salata Orientala de Post 

Ingrediente:
● Cartofi - 500 g  (3-4 cartofi medii)
● Ciuperci - 200 g  (din conserva sau proaspete dar calite/coapte dinainte)
● Gogosari in otet - 100 g 
● Castraveti murati - 5 buc 
● Masline - 200 g  (verzi sau negre, de preferat fara samburi)
● Ceapa rosie - 1 buc  (sau alba)
● Sare,piper - 1 lingurita  (dupa gust)
● Maioneza - 200 g  (sau ulei simplu)

Mod de preparare:
1. In primul rand fierbeti cartofii cu tot cu coaja, timp de 40-45 de minute. Clatiti bine cu apa rece, curatati de coaja si lasati sa se raceasca complet.
Apoi se taie cubulete medii, nu foarte mici ca la salata de boeuf, putin mai mari - cam 1cmx1cm.
2. In bolul cu cartofi adaugati ciupercile bine scurse de apa.
Eu am avut ciuperci proaspete coapte, le-am taiat marunt si am folosit la salata in loc de cele conservate.
3. Taiati gogosarii fideluta subtire, adaugati in bolul cu salata.
4. Apoi adaugati castravetii taiati rondele subtiri.
5. Ceapa rosie se taie fideluta subtire, puneti in bol.
Tot acolo adaugati si maslinele, nu uitati sa pastrati cateva pentru decor.
6. La urma puneti maioneza/uleiul, sare si piper dupa gust.
7. Amestecati bine, mai potriviti de sare si piper daca e nevoie.
Lasati la frigider cateva ore inainte de servire sa se patrunda bine, dar este buna si imediat.
8. Pentru servire o treceti intr-un bol mai frumos, ornati cu masline si ceva verdeata.
Pofta Buna!
Cum fierbem Quinoa 

Ingrediente:
● Quinoa - 1 pahar 
● Apa - 2 pahare 

Mod de preparare:
1. Asa arata pungile cu Quinoa, am luat-o de la magazinele de tip plafar/naturiste.
2. Masurati cantitatea pe care vreti s-o fierbeti, aici 1 pahar - o treceti intr-o sita si spalati bine sub jet de apa rece de la robinet.
Spalati bine, pentru ca are deasupra o substanta care ii da un gust amar, daca nu faceti aceasta operatiune nu o veti putea consuma.
3. Puneti la fiert apa - 2 pahare - eventual cu putina sare.
Cand incepe sa fiarba adaugati quinoa si cand fierbe din nou, faceti focul mic si lasati sa clocoteasca incet cam 15-20 de minute.
4. Este gata cand absoarbe toata apa - cam ca la orez.
5. Eu o mai las jumate de ora fara foc si acoperita, ca sa fie mai putin apoasa si bob cu bob.
Folositi ca garnitura, in salate gen tabouleh, fiarta cu lapte ca o budinca, etc.
Pofta Buna!
Oladii cu drojdie(de post) 

Ingrediente:
● Faina alba - 2 pahare  (1 pahar=250ml)
● Apa calda - 310 ml 
● Drojdie uscata - 1 lingurita 
● Sare - 0.5 lingurite 
● Zahar - 2 linguri 
● Ulei de floarea soarelui - 1 lingura 

Mod de preparare:
1. Intr-un bol puneti toate ingredientele(fara de ulei, acesta este doar pt prajit).
2. Amestecati bine cu un tel, sa nu fie cocoloase.
3. Acoperiti bolul cu un capac sau prosop si lasati 1 ora sa creasca.
4. Observati ca dupa acest timp aluatul va creste si va forma bule de aer.
Atentie! Dupa ce a crescut, aluatul nu se mai amesteca deloc!
5. Incingeti bine o tigaie antiaderenta, o ungeti cu putin ulei(eu am folosit o pensula, ca sa nu fie exces de ulei). Dar le puteti praji si clasic, in mai mult ulei, daca va place si va tine pancreasul :)
Puneti cate o lingura de aluat(neamestecat!) in tigaie si le prajiti la foc mediu.
6. Se rumenesc bine pe ambele parti.
7. Ies cam 12-13 oladii in total - daca aveti mancaciosi activi ar fi bine sa faceti portie dubla :)
Sunt foarte moi, pufoase si gustoase - le serviti cu orice gem preferat sau crema de ciocolata.
Pofta Buna!
Negresa de post cu gem Reteta  

Ingrediente:
● Apa - 250 ml  (folositi cana gradata)
● Zahar - 150 g 
● Ulei de floarea soarelui - 150 ml 
● Gem de casa - 4 linguri  (sau dulceata - eu am pus dulceata de cirese)
● Cacao pudra - 3 linguri 
● Praf de copt - 1 lingurita 
● Faina alba calitate superioara - 300 g  (folositi cantarul pentru masurat)
● Fructe uscate(stafide, caise, prune, etc) - 100 g  (Puneti sau amestec sau unul din ele care va place mai mult - puteti sa nu le puneti deloc daca nu aveti sau nu va place)
● Nuci - 100 g  (o mana de nuci pisate sau nuca de cocos)

Mod de preparare:
1. Amestecati apa, zaharul si uleiul.
2. Faina se amesteca cu praful de copt si cacao si se adauga la amestecul de mai sus.
3. Amestecati bine cu un tel sau mixer sa nu fie cocoloase, apoi adaugati gemul si mai amestecati o data.
4. Urmeaza nucile pisate si fructele uscate taiate bucati mai mici, dupa preferinta. Eu am pus caise si prune uscate. Amesetcati bine toata compozitia.
5. Turnati aluatul intr-o tava de cuptor adanca asternuta cu hartie de copt - eu am folosit o tava rotunda de 28 cm diametru.
Daca vreti cantitate mai mare de prajitura dublati cantitatea de ingrediente.
6. Puneti tava la cuptor pt 35-40 de min la o temperatura medie, eu am pus 200 de grade. Probati cu o scobitoare inainte s-o scoateti.
Dupa ce s-a copt o lasati sa se raceasca complet apoi o taiati.
7. Se poate servi cu zahar pudra deasupra, scortisoara, nuca de cocos sau ciocolata de post topita.
Cea mai buna varianta dupa noi, a fost asa simpla fara nimic, dar na... trebuie sa o facem si putin frumoasa :)
Pofta Buna!
Salata italiana cu ton si fasole 

Ingrediente:
● Fasole fiarta - 300 g  (din conserva sau fiarta in casa)
● Ton bucati la conserva - 160 g 
● Ceapa rosie - 0.5 buc  (sau ceapa alba, verde)
● Patrunjel - 1 legatura  (puteti adauga si putin marar sau alte verdeturi preferate)
● Lamaie - 0.5 buc 
● Ulei de masline extravirgin - 50 ml  (alegeti ulei de masline care sa va placa la gust)
● Sare - 0.5 lingurite  (dupa gust)
● Piper negru macinat - 0.25 lingurite 

Mod de preparare:
1. Intr-un bol puneti fasolea si tonul scurse bine de zeama.
Daca folositi fasole din conserva, recomand s-o spalati putin sub jet de apa intr-o sita.
2. Adaugati ceapa taiata julien si verdeata tocata marunt.
3. Apoi puneti sarea, piperul negru macinat, zeama stoarsa de la o jumatate de lamaie si uleiul de masline.
4. Amestecati bine, gustati si potriviti dupa gust cu inca putina sare sau lamaie.
Serviti imediat si savurati.
Pofta Buna!
Placinta cu zdrente dulce, cu branza 

Ingrediente:
● Foi de placinta - 400 g  (un pachet din comert, nu uitati sa-l decongelati dinainte)
● Branza de vaci - 500 g  (recomand s-o alegeti mai grunjoasa si bine scursa de zer)
● Oua - 4 buc 
● Zahar - 200 g 
● Ulei - 200 ml  (sau unt topit)
● Iaurt - 250 g 
● Lapte - 250 ml 
● Praf de copt - 20 g 
● Esenta de vanilie - 1 lingura  (plus alte arome preferati)
● Stafide - 50 g  (optional, puteti sa inlocuiti cu merisoare)

Mod de preparare:
1. Daca ati decongelat din timp foile de placinta, acum va puteti apuca efectiv de reteta.
Deci, intr-un bol mare puneti ouale, adaugati 200g de zahar si amestecati bine cu un tel.
2. Adaugati treptat uleiul sau untul topit, amestecati bine.
3. Acum puneti laptele, iaurtul, praful de copt si esenta de vanilie, amestecati.
4. Si la final branza de vaci, iarasi amestecati bine.
5. Desfaceti foile de placinta si le taiati benzi late de 5-6cm.
6. Apoi le adunati impreuna si taiati felii de 1cm latime, ca niste paste mai late.
7. Puneti aceste zdrente de foi in bolul cu compozitia pregatita in primii pasi, de oua si branza.
8. Amestecati cat mai insistent, ca toate bucatile de foi sa se patrunda cu lichidul din bol.
Puteti sa le lasati 5 minute dupa amestecare, sa absoarba mai bine lichidul.
9. Turnati toata compozitia intr-o tava de cuptor mare asternuta cu hartie de copt, distribuiti uniform pe toata suprafata.
Aici am avut o tava dreptunghiulara de 40x30cm, dar merge si cea clasica de cuptor.
10. Coaceti placinta in cuptorul preincalzit la 180 de grade timp de 45-50 de minute, pana se rumeneste frumos.
Apoi scoateti din cuptor si lasati sa se raceasca complet in tava.
11. Portionati si savurati, optional o puteti orna cu zahar pudra, dar nu este obligatoriu.
Pofta Buna!
Paste cu somon si rosii 

Ingrediente:
● Paste - 250 g  (Eu am folosit tagliatelli)
● File de somon proaspat - 500 g 
● Rosii - 2 buc 
● Ceapa alba - 2 buc 
● Amestec verdeata(ceapa,marar, patrunjel) - 1 lingura  (eu am pus patrunjel si busuioc)
● Lamaie - 1 buc 
● Sare - 1 lingurita 
● Piper negru - 0.25 lingurite  (un varf de lingurita)
● Ulei de floarea soarelui - 50 ml 

Mod de preparare:
1. Curatati si spalati ceapa, apoi o taiati marunt si o caliti in putin ulei.
2. Rosiile le opariti cu apa fierbinte 1 min, apoi le decojiti si taiati cubulete mici. Adaugati peste ceapa calita, amestecati bine si lasati 10 min sa  fiarba bine impreuna.
3. Fileul de somon il spalati bine si taiati cubulete, adaugati in amestecul de ceapa si rosii, lasati 10 min sa fiarba bine.
4. In final adaugati sare, piper, verdeata si scurgeti o jumatate de lamaie.
5. Amestecati bine si stingeti focul.
6. Fierbeti pastele conform instructiunilor de pe pachet.
7. Amestecati pastele cu sosul de somon si rosii, le serviti cu verdeata sau cascaval ras.
Pofta Buna!
Ostropel de pui 

Ingrediente:
● Pulpe de pui - 1 kg  (eu am folosit pulpe fara os si piele)
● Ceapa alba - 2 buc 
● Ardei gras rosu - 1 buc 
● Pasta de tomate - 2 linguri 
● Vin alb demisec - 100 ml 
● Frunza de dafin - 1 buc 
● Usturoi (catei) - 5 buc 
● Cimbru uscat - 0.5 lingurite  (optional)
● Sare,piper - 1 lingura  (dupa gust)
● Ulei de floarea soarelui - 3 linguri 

Mod de preparare:
1. Pulpele le spalati si scurgeti bine de apa, apoi le rumeniti intr-o tigaie cu putin ulei.
2. Adaugati vinul si lasati pe foc pana se evapora complet.
3. Treceti pulpele intr-o cratita sau tuci.
4. In tigaia unde ati calit pulpele adaugati ceapa si ardeii taiati marunt cubulete, lasati sa se caleasca bine.
5. Apoi adaugati cimbrul, frunza de dafin.
6. Si pasta de tomate, amestecati bine si lasati sa se caleasca impreuna 5 minute.
7. Turnati 1 pahar de apa in acest amestec si lasati sa fiarba, trebuie sa fie ca un sos moderat de gros.
8. Turnati sosul peste carnea din cratita si o puneti pe foc.
Cand incepe sa fiarba faceti focul mic si lasati cam o ora.
9. O ora este necesara nu atat ca sa fiarba carnea(a mea este din comert si este gata foarte repede), cat sa prinda aroma si consistenta sosul. Sa schimbe intre ele aromele carnea si sosul.
Potriviti de sare si piper, inainte de a opri focul adaugati si usturoiul pisat - opriti imediat focul, sa nu distrugeti aroma usturoiului.
10. Lasati cratita cu ostropel la o parte pentru 15 minute si in acest timp faceti o mamaliga.
Serviti neaoarat cu mamaliga, chiar este o combinatie foarte reusita.
Pofta Buna!
Chec cu Iaurt 

Ingrediente:
● Lapte batut/iaurt/chefir - 1 pahar  (am masurat toate ingredientele cu acelasi pahar de 200ml - vedeti in pasi)
● Ulei - 1 pahar 
● Zahar - 2 pahare 
● Faina alba calitate superioara - 3 pahare 
● Oua - 3 buc 
● Praf de copt - 10 g  (un plic)
● Esenta de vanilie - 1 lingurita 

Mod de preparare:
1. Observati cum pregatesc ingredientele in pahare de aceeasi dimensiune, aici am ulei, iaurt si zaharul.
2. Intr-un bol mare puneti iaurtul, uleiul, zaharul, ouale si vanilia.
Amestecati bine compozitia cu un tel sau lingura.
3. Adaugati 3 pahare de faina si praful de copt.
4. Amestecati bine cu telul sa nu fie cocoloase si aluatul e gata!
5. Turnati-l intr-o forma de chec(aici 35x11cm) asternuta cu hartie de copt.
6. Se coace timp de 30-40 de minute la 180 de grade, verificati neaparat cu scobitoarea daca este gata.
7. Imediat dupa cuptor il lasati 15 minute in tava, apoi trageti atent de hartie si il scoateti la racit pe un prosop/suport.
8. Este bun de servit cald sau rece, dupa cum aveti timp si rabdare :)
Pofta Buna!
Gris cu lapte 

Ingrediente:
● Lapte - 1 l 
● Gris de grau - 100 g  (aproximativ 10-12 linguri)
● Sare - 0.5 lingurite 
● Unt - 30 g 
● Zahar - 100 g  (optional, sau potriviti dupa gust)
● Esenta de vanilie - 1 lingurita  (optional)

Mod de preparare:
1. Primul pas este important, trebuie sa va pregatiti si masurati ingredientele.
2. Intr-o oala cu fund gros, sau un tuci, turnati laptele si il puneti pe foc.
Nu plecati departe pentru ca are obiceiul sa "fuga" din oala daca nu sunteti pe faza :)
3. Cand incepe sa fiarba, adaugati cate putin(sau "in ploaie") grisul si neaparat amestecati bine cu un tel in acest timp. Telul va desface rapid toate eventualele cocoloase si veti obtine un lapte cu gris cremos si exemplar.
4. Acum il lasati sa fiarba incet si la foc mic timp de 10-15 minute, in acest timp neaparat amestecati periodic cu telul in oala.
5. Apoi adaugati untul, sarea, vanilia si zahar dupa gust.
Daca il serviti cu dulceata, zaharul se poate omite sau chiar il inlocuiti cu alti indulcitori preferati.
6. Dupa ce ati inchis focul, il turnati imediat in farfurii si lasati 10 minute, imi place cand formeaza o pojghita deasupra(in plus va avea o consistenta mai de budinca) si abia dupa asta pun dulceata peste grisul cu lapte.
Sau sa-l servim cu un mic cub de unt si miere....
Pofta Buna!
Mancare de spanac cu naut 

Ingrediente:
● Spanac - 300 g  (gata curatat si oparit)
● Naut fiert - 300 g 
● Ceapa alba - 1 buc 
● Usturoi (catei) - 5 buc 
● Rosii cubulete din conserva - 4 linguri  (sau bulion de rosii)
● Sare,piper - 1 lingurita  (dupa gust)
● Ulei de floarea soarelui - 30 ml 

Mod de preparare:
1. Eu am folosit naut congelat fiert dupa metoda asta. Puteti folosi si naut din conserva.
Spanacul proaspat se curata, spala si opareste ca in pasii 1-7 din Reteta de aici.
2. Intr-o tigaie mai adanca incingeti uleiul si adaugati ceapa tocata marunt. Lasati pana incepe sa se rumeneasca usor.
3. Apoi adaugati rosiile cubulete, amestecati si lasati inca 5 minute pe foc.
4. Dupa acest timp adaugati usturoiul tocat marunt, amestecati si lasati 2 minute.
5. Urmeaza spanacul tocat(il maruntiti cat de tare va place), amestecati, lasati 3-4 minute.
6. Ultimul adaugati nautul, potriviti de sare si piper - lasati sa fiarba impreuna pe foc mic toate cam 5 minute.
7. Si serviti cu mare placere :)
Pofta Buna!